ร้านเจลาโตนี (Gelatoni) เป็นร้านไอศกรีมที่ถูกเลือก ระหว่างที่ต้องรอดูหนังเรื่อง Harry Potter and the Deathly Hallows Part II แฮร์รี่ พอตเตอร์กับเครื่องรางยมทูต (ภาค 2) ที่เอสพลานาดค่ะ เพราะว่าซื้อบัตรไว้รอบ 20:30 ดังนั้นหลังจากที่ทานข้าวเย็นที่ร้าน Coco แล้วไปเดินเล่นก็แล้ว ก็ยังไม่ถึงเวลาดูหนังซักที ก็เลยตัดสินใจมาทานไอศกรีมที่ร้านนี้กันค่ะ เพราะว่าเป็นร้านไอศกรีมที่ยังไม่เคยลิ้มลองรสชาติมาก่อนเลย

ทำความรู้จักร้าน เจลาโตนี (Gelatoni) กันก่อน

    บริษัท แบล็คแคนยอน (ประเทศไทย) จำกัด เปิดตัว เจลาโตนี (Gelatoni)  ร้านไอศกรีมอิตาเลียนแท้ภายใต้ คอนเซ็ปท์ The Healthy Italian Ice Creamเอาใจคนรักไอศกรีมแต่ห่วงสุขภาพอย่างเป็นทางการ ชื่อเจลาโตนี(Gelatoni) อันเป็นชื่อของร้านมีที่มาจากภาษาอิตาเลียนซึ่งแปลว่า ไอศกรีมลูกใหญ่ส่วนคำว่า เจลาโต (Gelato) เป็นชื่อเรียกของไอศกรีมในภาษาอิตาเลียน

    ร้าน เจลาโตนี (Gelatoni) เปิดให้บริการไอศกรีมโฮมเมดสไตล์อิตาเลียนแท้ทั้งแบบครีมและซอร์เบท์ผลไม้ โดยมีรสชาติให้เลือกกว่า 90 รสชาติ อาทิ Dark Chocolate, Chocolate Rocher, Apple/Kiwi Sugar Free, Yoghurt Blueberry, Mango, Rambutan, Lychee, Toffee & Cake, Apple & Sparkling Wine, Black Sesame, Durian, Lemongrass เป็นต้น
    ที่มา http://www.centralplaza.co.th/ShoppingGuide-gelatoni-1-5.aspx

ไอศกรีมสไตล์ Gelato จะแตกต่างจากไอศกรีมอื่นๆ ทั่วไปอย่างไร ???

ไอศกรีมสไตล์ Gelato จะแตกต่างจากไอศกรีมอื่นๆ ทั่วไป ตรงที่ Gelato จะมีเนื้อไอศกรีมที่เนียนนุ่มกว่า เนื่องจากเนื้อไอศกรีม มีอากาศแทรกอยู่เพียงแค่ 5-15% เมื่อรับประทานเข้าไปจึงสามารถสัมผัสได้ถึงเนื้อไอศกรีมอย่างเต็มที่  นอกจากนี้ ไอศกรีมสไตล์ Gelato ยังมีคุณค่าทางโภชนาการสูง เพราะประกอบไปด้วย โปรตีน วิตามิน (จากผลไม้) คาร์โบไฮเดรต และไขมัน และเนื่องจากไอศกรีม Gelato ผลิตจากวัตถุดิบนม ซึ่งมีไขมันต่ำเพียง 4-6% ในขณะที่ไอศกรีมทั่วไปที่มีไขมันถึง 10-20% ดังนั้นไอศกรีม Gelato ทุกรสชาติของ Gelatoni จึงเป็นไอศกรีมไขมันต่ำที่ดีต่อสุขภาพ

อ่านรีวิวเต็มๆ ได้ที่ http://don-jai.com/gelatoni/